Prototipo de berce prismático, obra de Peter Keler (1922). Bauhaus Museum de Weimar.
Un **berce** é un tipo de cama para os nenos pequenos.

En sentido figurado refírese ao lugar de orixe dunha persoa, unha poboación ou a unha cultura.

Historia
--------

Na súa orixe foron cestas cóncavas ou pequenos recipientes de madeira. Os berces tradicionais tiñan pés semicirculares que servían para balancealas e así inducir o sono do bebé, enxeño mecánico que foi substituído por patas con rodas que permiten a súa mobilidade. Antigamente fabricábanse con vimbio ou madeira, materiais que hoxe foron substituídos por plásticos, metais e outros materiais lavábeis. Un tipo de berce sen patas nin rodas son os *moisés*, feitos xeralmente con vimbios, que están deseñados para seren transportados e depositados directamente no chan ou sobre un moble.

Os berces tradicionais podían dispoñer dun dosel para cubrilas con tea de gasa e protexer así ao neno dos insectos.

Nos modernos pódense dispoñer apliques ou brazos para colgantes ou dispositivos móbiles (pezas articuladas movíbeis) para distraer a atención do bebé. Tamén existe a tradición de *vestir* os berces con faldras que se adornan con cintas, lazos ou outros obxectos estéticos.

Os modelos de berces para nenos de até tres ou catro anos son máis grandes e teñen os laterais altos para previr saltos ou caídas. Nalgúns casos, unha das paredes é abatíbel para meter ou sacar ao neno con menor esforzo.

Tipos
-----

* *Berce de viaxe*: modelo pregábel que se utiliza para desprazamentos.
* *Moisés*: tipo de berce que se usa para os recentemente nados. As dimensións son máis pequenas para que o bebé non extrañe o ventre da nai. Adóitanse cambiar a berces despois de 6 meses.

Galería
-------

* Berce de carballo de 1661.Berce de carballo de 1661.
* Berce de madeira, madreperla e fío de metal, Damasco, séc. XIX.Berce de madeira, madreperla e fío de metal, Damasco, séc. XIX.
* Berce en forma de cesta.Berce en forma de cesta.
* Berce suspendido.Berce suspendido.
* Moisés.Moisés.
* Berce de madeira da India.Berce de madeira da India.

Na arte
-------

* A Sagrada Familia con Santa Isabel. Rubens*A Sagrada Familia con Santa Isabel*. Rubens
* O berciño, Johann Hermann Kretzschmer (1875). Berce-balancín de madeira*O berciño*, Johann Hermann Kretzschmer (1875). Berce-balancín de madeira
* Le berceau, Berthe Morisot (1872). Berce con dosel.*Le berceau*, Berthe Morisot (1872). Berce con dosel.
* Berce-hamaca, nun manuscrito hindú (ca. 1820).Berce-hamaca, nun manuscrito hindú (ca. 1820).
* A Sagrada Familia, Rembrandt (1645). Berce-balancín de vimbio.*A Sagrada Familia*, Rembrandt (1645). Berce-balancín de vimbio.
* Gravado de Jan Saenredam, circa 1595.Gravado de Jan Saenredam, circa 1595.
* Neno nun moisés. Gravado de John E. Millais.Neno nun moisés. Gravado de John E. Millais.
* Moza rezando a carón do berce do bebé. Léon-Emile Caille, 1864*Moza rezando a carón do berce do bebé*. Léon-Emile Caille, 1864
* Parella cun berce. Escultura de Anno Smith.Parella cun berce. Escultura de Anno Smith.

Notas
-----

1. 1 2  berce, 1ª acep. no *Dicionario da RAG*.
2. ↑  berce, 2ª acep. no *Dicionario da RAG*.
3. ↑  Karen DeSafey Liller (2006): *Injury Prevention for Children and Adolescents*. American Public Health Association Press. ISBN 978-0-8755-3068-0, p. 71.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Berce*** |

|  |  |
| --- | --- |
| Control de autoridades | 
* Wd: Q1131270
* AAT: 300038850
* GND: 4189843-6
* JSTOR: bassinets
* MAG: 2780103070

 |